钦定古今图书集成/明伦汇编/氏族典/第305卷 > 《廖用贤尚友录》 > 常衮
## 钦定古今图书集成/明伦汇编/氏族典/第305卷 > 《廖用贤尚友录》 > 常衮

按《唐书常衮传》：“衮，京兆人。天宝末及进士第。性狷洁，
不妄交游。由太子正字累为中书舍人。文采赡蔚，长
于应用，誉重一时。迁礼部侍郎，拜门下侍郎，同中书
门下平章事，弘文崇文馆大学士，与杨绾同执政。绾长厚通可，而衮苛细，以清俭自贤。加银青光禄大夫，
封河内郡公。德宗即位，衮奏贬崔祐甫为河南少尹。”
帝怒，使与祐甫换秩，再贬潮州刺史。建中初，杨炎辅
政，起为福建观察使，卒于官。